स्वभाविक रुपमा चुनाव भनेको आफ्नो एजेण्डाका आधारमा मतदाताबीच जाने काम हुन्छ । त्यहीअनुरुप हामी अहिले मतदातहरुसँग सामुहिक भेटघाट गर्ने र उम्मेद्धारहरुले परिचय गराउँदै भोट माग्ने काम तीब्र छ । अब अहिलेको चुनावी एजेण्डाको कुरा गर्दा सरकारले जुन साधनस्रोत एनएमएलाई दिएको थियो, त्यसैको सदुपयोगबाट नेपालको पर्वतीय पर्यटन राष्ट्रिय तथा अन्तर्राष्ट्रिय स्तरमा प्रवद्र्धन गर्ने काम भइरहेको सन्दर्भमा एमालेको मन्त्रीत्वकालमा लामो इतिहास बोकेको नेपाल पर्वतारोहण संघमातहतको पीक खोस्ने काम भयो । यो पर्वतीय पर्यटनमा सिन्डिकेट लगाउने एउटा खेल हो जसको मतियार बनेर पूर्णता दिने काम तत्कालिन पर्यटनमन्त्री कृपासुर शेर्पाले गर्नुभयो । पछि अदालत अदालतले एक प्रकारको न्याय त दिलायो तर अझै पनि निश्चित समय दिएको हुनाले यसलाई कायमै गर्नको लागि थप लडाई लड्नुपर्नेछ । त्यसका लागि हामीले जिम्बा नेतृत्वको टिमलाई अघि बढाइरहेका हौं ।
